
PREZENTARE

Qcopy este un utilitatr pentru fortarea copierii de pe compact-discurile ce contin erori.
Acest program este util atunci cand aveti un CD deteriorat de pe care copierea unor fisiere
pe hard-disk prin copy si paste esueaza. Qcopy nu recupereaza efectiv informatia din locul
unde CD-ul este deteriorat ci pur si simplu o sare. De aceea programul este potrivit doar
pentru fisierele de tip multimedia pentru care lipsa unei mici parti din informatia continuta
in fisier nu este esentiala, omiterea acesteia ducand de cele mai multe ori doar la saltul peste
citeva cadre dintr-un film sau, in cazul fisierelor audio la aparitia unui mic zgomot in
portiunea corespunzatoare locului deteriorat de pe CD.

INSTALARE

  Pentru instalarea lui qcopy din surse este necesar sa aveti un compilator de c/c++,
de preferat gcc si libraria wxWidgets versiunea 2.8.4 sau o versiune ulterioara acesteia.
Dezarhivati pachetul qcopy_src.tar.bz2 - operatie pe care cred ca ati si facut-o din
moment ce deja cititi acest fisier :). Deschideti o consola de comanda, schimbati directorul
curent in cel unde se gaseste dezarhivat qcopy si rulati scriptul 'bootstrap.sh'
comenzile folosite sunt de forma:
	cd /home/user/qcopy
	./bootstrap.sh
Urmati in continuare comenzile obisnuite de compilare si instalare a unui pachet:
	./configure
	make
	make install
Pentru instalare pe Windows din surse este necesar sa aveti instalat MinGw sau cygwin
si/sau un IDE - si anume Code::blocks. Daca veti instala Code::Blocks puteti compila qcopy
simplu prin deschiderea fisierului-proiect qcopy-win.cbp in IDE si apasarea butonului build.
Daca optati sa instalati qcopy din surse fara IDE atunci puteti urma aceiasi pasi ca la
instalarea pe Linux.

  Pentru utilizarea lui qcopy pe Linux direct in format binar, se dezarhiveaza pachetul
qcopy_bin.tar.bz2 si se ruleaza executabilul qcopy din directorul qcopy rezultat in urma
dezarhivarii.

  Pentru utilizarea lui qcopy pe Windows, se dezarhiveaza pachetul qcopy.zip si se ruleaza
executabilul qcopy.exe din directorul qcopy rezultat in urma dezarhivarii.


UTILIZARE

Introduceti in campul alb corespunzator etichetei 'Source file' calea completa spre fisierul
aflat pe CD-ul deteriorat sau apasati butonul 'Choose' din dreptul acestui camp pentru a alege
fisierul pe care doriti sa-l copiati. Introduceti apoi in cel de-al doilea camp alb
corespunzator etichetei 'Destination file' calea completa spre un fisier care va fi copia
celui introdus mai inainte in primul camp, sau deasemenea apasati butonul 'Choose' din dreptul
acestui camp pentru a alege calea spre directorul in care vreti sa faceti copiarea, introducand
insa de la tastatura numele fisierului propriu-zis. Alegeti apoi o valoare in casuta din
dreptul etichetei 'Resolution'. Aceasta valoare reprezinta numarul de bytes peste care se sare
la intalnirea unei erori pe CD. Aceasta valoare este bine sa fie cat mai mica pentru a nu pierde
prea multa informatie dar pe de alta parte timpul necesar copierii va creste odata cu scaderea
acestei valori. Apasati apoi butonul 'Copy' si copierea va incepe. Copierea se poate opri
in orice moment apasand butonul 'Cancel' si se poate relua apoi din locul in care s-a oprit.


RECOMANDARE

Dati parametrului rezolutie din linia de comanda o valoare de aproximativ d*512.
unde 'd' este lungimea zgirieturii masurata pe circumferinta unei piste a CD-ului
in milimetrii. Adica rezolutia specifica sa fie de 512 bytes/mm.


ATENTIE!

Nu folositi in nici un caz acest program pentru copierea fisierelor executabile deoarece in cazul
acestora compromiterea chiar si a unui singur bit poate duce la prabusirea sistemului de operare
si la pierderi de date. Utilizarea acestui program este pe propriul dvs. risc, autorul nu poate fi
facut raspunzator pentru eventualele daune pricinuite da acesta.
